wickkiey/tamil-wikipedia-chunked huggingface dataset:
# கலிபோர்னியா பல்கலைக்கழகம் (பெர்க்லி)

## நிர்வாகம்

இதை நிர்வகிக்கும் பொறுப்பு 26 பேர் கொண்ட குழுவிடம் உள்ளது. இவர்களில் பதினெட்டு பேரை கலிபோர்னிய மாகாண ஆளுநர் நியமிப்பார். 7 முன்னாள் உறுப்பினர்களும், ஒரு மாணவ உறுப்பினரும் இருப்பர். பின்னாளில், பல்கலைக்கழகத்திற்கான தலைவர் பதவி உருவாக்கப்பட்டது.
பெர்க்லியின் 130க்கும் அதிகமான துறைகளையும், படிப்புகளையும், 14 கல்லூரிகளில் வழங்குகின்றனர்.
இங்கு மருத்துவத் துறை இல்லை. கலிபோர்னியா பல்கலைக்கழகத்தின் சான் பிரான்சிஸ்கோ வளாகத்தின் கல்வி மையம், இங்கு ஒரு மருத்துவத் துறைப் பள்ளியை தொடங்கியுள்ளது.
இங்கு 24,700 பணியாளர்கள் பணியாற்றுகின்றனர்.  
பண உதவிகளை தனியாரும், அரசு நிறுவனங்களும் வழங்குகின்றன. மாணவர்கள் கல்வி பயில நிதி உதவி அளிக்கப்படுகிறது.
# கலிபோர்னியா பல்கலைக்கழகம் (பெர்க்லி)

## மாணவர்கள்

இங்கு இருபத்தி ஐந்தாயிரத்திற்கும் அதிகமான இளநிலை மாணவர்களும், பத்தாயிரத்திற்கும் அதிகமான மாணவர்கள் முதுநிலையும் பயில்கின்றனர். இவர்களில் வேற்று நாடுகளைச் சேர்ந்த மாணவர்களும் கணிசமான அளவினர் ஆவர். மாணர்களை உள்ளடக்கிய 1700 குழுக்கள் பல உள்ளன. இவை சமூக, அறிவியல், பண்பாடு தொடர்பானவை. தி டெய்லி கலிபோர்னியன் என்ற மாணவர் இதழும், கால்க்ஸ் என்ற வானொலி நிலையமும் குறிப்பிடத்தக்கவை.
# கலிபோர்னியா பல்கலைக்கழகம் (பெர்க்லி)

## நூலகம்

இங்கு 32 பல்கலைக்கழகங்கள் உள்ளன. இங்கு ஏறத்தாழ 1.1 கோடி நூல்களும், 70, 000 பாடத் தலைப்புகளும் உள்ளன. அமெரிக்க வரலாற்றைப் பறைசாற்றும் நூல்களும் இங்குள்ளன.
# கலிபோர்னியா பல்கலைக்கழகம் (பெர்க்லி)

## விளையாட்டு

இங்குள்ள மாணவர் குழுவிற்கு கலிபோர்னியா கோல்டன் பியர்ஸ் என்று பெயர். இவர்கள் தேசிய அளவிலான போட்டிகளிலும் பங்கெடுக்கின்றனர். பேஸ்பால், கால்பந்தாட்டம், கைப்பந்தாட்டம், டென்னிஸ், ஓட்டப்பந்தயம், ஜிம்நாஸ்டிக்ஸ் உள்ளிட்ட விளையாட்டுகளும் அவற்றிற்கான குழுக்களும் உள்ளன.
# கலிபோர்னியா பல்கலைக்கழகம் (பெர்க்லி)

## முன்னாள் மாணவர்கள்

வில்லார்ட் ஃபிராங்க் லிப்பி (பி.எஸ் 1931, பி.எச்.டி 1933) ரேடியோ ஆக்டிவ் கார்பனின் காலத்தை கண்டுபிடித்தவர்.
# வட கரொலைனா பல்கலைக்கழகம் (சாப்பல் ஹில்)

**வட கரொலைனா பல்கலைக்கழகம் - சாப்பல் ஹில்** (*University of North Carolina at Chapel Hill, UNC*), அல்லது **யூ.என்.சி.**, ஐக்கிய அமெரிக்காவின் வட கரோலினா மாநிலத்தின் அரசு சார்பு பல்கலைக்கழகமாகும். இந்த பல்கலைக்கழகத்தின் கூடைப்பந்து அணிக்கும் டியுக் பல்கலைக்கழகக் கூடைப்பந்து அணிக்கும் ஆரோக்கியமான போட்டி நிலவி வருகிறது.
# இலினொய் பல்கலைக்கழகம் (அர்பானா சாம்பேன்)

**இலினொய் பல்கலைக்கழகம் - அர்பானா-சாம்பேன்** (*University of Illinois - Urbana-Champaign*), ஐக்கிய அமெரிக்காவின் இலினொய் மாநிலத்தின் அரசு சார்பு பல்கலைக்கழகமாகும். இது அர்பானா-சாம்பேன் பெருநகர பகுதியில் 1867ஆம் ஆண்டு நிறுவப்பட்டது. இலினொய் பல்கலைக்கழக அமைப்பின் ஆரம்ப நிறுவனமாக ஏற்படுத்தப்பட்டது. 59,000 மாணவர்களுக்கும் கூடுதலாகப் பயிலும் இந்தப் பல்கலைக்கழகம் ஐக்கிய அமெரிக்க பொதுத்துறை பல்கலைக்கழகங்களில் மிகுந்த பதிவுபெற்றவைகளில் ஒன்றாக உள்ளது.  
இலினொய் பல்கலைக்கழகத்தின் இவ்வளாகத்தில் 16 பள்ளிகளும் கல்லூரிகளும் உள்ளன. 150 இளநிலை பாடதிட்டங்களும் 100க்கும் மேலான முதுநிலை பாடதிட்டங்களும் வழங்கப்படுகின்றன. பல்கலை வளாகத்தில் 651 கட்டிடங்கள் பரப்பளவில் அமைந்துள்ளன. இப்பல்கலைக்கழகத்தின் *ஆய்வுப்பூங்கா*90க்கும் கூடுதலான துவக்கநிலை நிறுவனங்களுக்கு தாயகமாக உள்ளது. In fiscal year 2019ஆம் ஆண்டில், ஆய்விற்காக மொத்தம் $652 மில்லியன் செலவிடப்பட்டுள்ளது. இந்தப் பல்கலைக்கழகத்தில் மீக்கணினி பயன்பாட்டிற்கான தேசிய மையம் இயங்குகின்றது.  
இலினொய் விளையாட்டணிகள் என்.சி.ஏ.ஏ.வின் முதல் டிவிசன் போட்டிகளில் பங்கேற்கின்றன. இவை *பைட்டிங் இல்லினி* என அழைக்கப்படுகின்றன. இலினொய் விளையாட்டாளர்கள் ஒலிம்பிக் விளையாட்டுகளில் 29 பதக்கங்கள் வென்றுள்ளனர். இப்பல்கலைக்கழக முன்னாள் மாணவர்கள், கல்வியாளர்கள், மற்றும் ஆராய்ச்சியாளர்களில் 24 நோபல் பரிசாளர்களும், 27 புலிட்சர் பரிசு வாகையாளர்களும், 2 பீல்ட்சு பதக்கதாரிகளும், 2 தூரிங்கு விருது பெற்றோரும் உள்ளனர்.
# செமினோலே

**செமினோலே** என்பது, தொடக்கத்தில், புளோரிடாவிலும், தற்போது புளோரிடாவிலும், ஒக்லஹோமாவிலும் வாழும் தொல்குடி அமெரிக்க மக்களைக் குறிக்கும். செமினோலே தேசிய இனம் 18 ஆம் நூற்றாண்டளவில் உருவானது. இது, பல இனக்குழுக்களைத் தன்னுள் அடக்கியுள்ளது. ஜோர்ஜியா, மிஸ்சிசிப்பி, அலபாமா ஆகிய இடங்களைச் சேர்ந்த தொல்குடி அமெரிக்கர், முக்கியமாகக் கிறீக் தேசிய இனம்; தென் கரோலினா, ஜோர்ஜியா ஆகிய பகுதிகளில் அடிமைத் தளையில் இருந்து தப்பிய ஆபிரிக்க அமெரிக்கர் என்போர் இவ்வினத்தாருள் அடங்குவர். ஒக்லஹோமாத் தேசிய இனத்தவர் உட்பட ஏறத்தாழ 3,000 செமினோலேக்கள் மிஸ்சிசிப்பி ஆற்றுக்கு மேற்குப் பக்கம் துரத்தப்பட்டபோது, பல புதிய உறுப்பினர்களையும் அவர்கள் வழியில் இணைத்துக் கொண்டனர். சுமார் 300 - 500 செமினோலேக்கள், புளோரிடாவின் எவர்கிளேட்ஸ் பகுதியில் தங்கி இடப்பெயர்வுக்கு எதிராகப் போராடிவந்தனர். இப் போரில் சுமார் 1,500 வரையான அமெரிக்கப் படையினர் இறந்து போனதாகச் சொல்லப்படுகின்றது. செமினோலேக்கள் என்றும் ஐக்கிய அமெரிக்க அரசிடம் சரணடையவில்லை. இதனால் புளோரிடாவின் செமினோலேக்கள் தங்களை *அடங்கா மக்கள்* (Unconquered People) எனக் குறிப்பிட்டுக் கொள்கின்றனர். புளோரிடா செமினோலேக்கள் மட்டுமே ஐக்கிய அமெரிக்க அரசுடன் முறையான ஒப்பந்தம் எதையும் செய்துகொள்ளாத அமெரிக்க இந்தியப் பழங்குடியாகும்.  
இன்று அவர்களுக்கு அவர்கள் நிலத்தின் மீது தன்னாதிக்கம் உண்டு. அவர்களுடைய பொருளாதாரம், புகையிலை வணிகம், சுற்றுலா, சூதாட்டம் ஆகியவற்றை அடிப்படையாகக் கொண்டுள்ளது.
# செமினோலே

## வரலாறு

புளோரிடாவை எசுப்பானியர்கள் கைப்பற்றியபோது அங்கு வாழ்ந்த தொல்குடியினர் பலர் நோய் வாய்ப்பட்டு இறந்தனர். பிரித்தானியர், 1763 ஆம் ஆண்டில் புளோரிடாவைக் கைப்பற்றியபோது, தப்பிய சிலரையும் எசுப்பானியர் கியூபாவுக்கு அனுப்பியதாகச் சொல்லப்படுகின்றது.  
18 ஆம் நூற்றாண்டில், கீழ் கிறீக் தேசிய இன மக்கள், மேல் கிறீக் மக்களின் மேலாதிக்கத்தில் இருந்து தப்பிக் கொள்வதற்காக புளோரிடாவுக்கு இடம் பெயர்ந்தனர். அவர்கள் அங்கு ஏற்கெனவே இருந்த தொல்குடிகளுடன் கலந்தனர். அங்கிருந்த தொல்குடிகளுள், யமாசிப் போரில் அகதிகளாக இடம்பெயர்ந்த யூச்சி, யமாசி போன்ற பிற குடிகளும் அடங்குவர். இவர்கள் அனைவரும் செமினோலேக்கள் என அழைக்கப்பட்டனர். செமினோலே எனும் சொல், *ஓடியவர்கள்* எனப்பொருள் தரும் எசுப்பானிய மொழிச் சொல்லிலிருந்து வந்த, கிறீக் மொழிச் சொல்லான *சிமானோ-லி* என்பதிலிருந்து உருவானது.  
செமினோலேக்கள் ஒரு கலப்பு இனத்தவராவர். ஜார்ஜியாவிலிருந்து வந்த கீழ் கிறீக் இனத்தவர், மிக்காசுக்கி மொழி பேசும் முஸ்கோஜிகள், தப்பிய ஆபிரிக்க அமெரிக்க அடிமைகள், குறைந்த அளவில் பிற அமெரிக்க இந்தியப் பழங்குடி இனத்தவர் மற்றும் ஐரோப்பியர் என்போர் இக் கலவையில் அடங்குவர். இணைந்த செமினோலேக்கள் இரண்டு மொழிகளைப் பேசினர். அவை தொல்குடி அமெரிக்க மொழிக் குடும்பத்தைச் சேர்ந்த இரு உறுப்பு மொழிகளான கிறீக், மிக்காசுக்கி என்பனவாகும். மொழி அடிப்படையில் மட்டுமே தற்கால புளோரிடாவின் மிக்கோசுக்கி பழங்குடிகள் தங்கள் அடையாளத்தைத் தக்க வைத்துக் கொண்டிருக்கின்றனர்.
# ரெஜி மிலர்

**ரெஜினல்ட் வெயின் மிலர்** அல்லது **ரெஜி மிலர்** (*Reginald Wayne Miller*, பிறப்பு - ஆகஸ்டு 24, 1965) முன்னாள் அமெரிக்கக் கூடைப்பந்து ஆட்டக்காரர் ஆவார். என். பி. ஏ. வரலாற்றில் மூன்று புள்ளி கூடைகள் எறியர வீரர்களில் இவர் ஒரு உயர்ந்த வீரர் ஆவார். சராசரியாக 18.2 புள்ளிகள் ஒவ்வொரு போட்டியிலும் எடுப்பார். இவர் என். பி. ஏ.-இல் 1987 முதல் 2005 வரை இந்தியானா பேசர்ஸ் அணியில் விளையாடினார். என். பி. ஏ.-இல் சேரருத்துக்கு முன் இவர் நான்கு ஆண்டு யூ.சி.எல்.ஏ. பல்கலைக்கழகத்தில் கூடைப்பந்து விளையாடினார். இப்பொழுது இவர் தொலைக்காட்சியில் ஒரு கூடைப்பந்து நிபுணர் ஆவார்.
# அகீம் ஒலாஜுவான்

**அகீம் அப்துல் ஒலாஜுவான்** (*Hakeem Abdul Olajuwon*, பிறப்பு - ஜனவரி 21, 1963) முன்னாள் நைஜீரியாக் கூடைப்பந்து ஆட்டக்காரர் ஆவார். இவர் என். பி. ஏ.-இல் 1984 முதல் 2001 வரை ஹியூஸ்டன் ராகெட்ஸ் அணியில் விளையாடினார். 2001 முதல் 2002 வரை டொராண்டோ ராப்டர்ஸ் அணியில் விளையாடினார். என். பி. ஏ.-இல் சேரருத்துக்கு முன் இவர் மூன்று ஆண்டு ஹியூஸ்டன் பல்கலைக்கழகத்தில் கூடைப்பந்து விளையாடினார். இவர் ஒரு இசுலாமியர் ஆவார்; என். பி. ஏ. போட்டிகளில் விளையாடும்பொழுது ரமழான் விரதத்தை தழுவிநடத்தார்.
# வின்ஸ் கார்டர்

**வின்சென்ட் லமார் கார்டர்** அல்லது **வின்ஸ் கார்டர்** (ஆங்கிலம்:Vincent Lamar Carter, பிறப்பு - ஜனவரி 26, 1977) அமெரிக்கா கூடைப்பந்து ஆட்டக்காரர் ஆவார். இவர் என். பி. ஏ.-இல் நியூ ஜெர்சி நெட்ஸ் என்ற அணியில் விளையாடுகிறார். என். பி. ஏ.-இல் தலைசிறந்த "ஸ்லாம் டங்க்" செய்யக்கூடிய வீரர்களில் இவர் ஒருவர்.
# இப்படிக்கு ரோஸ்

**இப்படிக்கு ரோஸ்** இந்தியாவின் விஜய் தொலைக்காட்சியில் வெளியான கலந்துரையாடல் நிகழ்ச்சியாகும். இது தமிழ்ச் சமூகத்தில் வெளிப்படையாக மக்கள் பேச தயங்கும் தலைப்புகளை விவாதித்த நிகழ்ச்சியாகும். இந்நிகழ்ச்சியை தொகுத்து வழங்கியவர் பெயர் ரோஸ். இவர் ஒரு திருநங்கை ஆவார். The show is telecast at every Thursday at 11:PM IST.
# இப்படிக்கு ரோஸ்

## இவற்றைப் பார்க்க

- விஜய் தொலைக்காட்சி நிகழ்ச்சிகளின் பட்டியல்
# கின்சாசா

| name = கின்ஷாசா நகரம்
| official_name = கின்ஷாசா நகரம்
| other_name = <small>முன்னாள் "லெயொபோல்டுவில்",
"லெயொபோல்டுஸ்டாட்"</small>
| native_name = Ville de Kinshasa
| nickname = Kin la belle
(French: "Kin the beautiful"
| settlement_type = Ville-province (City-province)
| total_type = City-province
| motto =
| image_skyline =
| imagesize =
| image_caption = Skyline of Kinshasa
| image_flag = Kinshasa Flag.png
| flag_size =
| image_seal =
| seal_size =
| image_shield =
| shield_size =
| image_blank_emblem =
| blank_emblem_type =
| blank_emblem_size =
| image_map = DCongoKinshasa.png
| mapsize = 200
| map_caption = Map of the Dem. Rep. of the Congo highlighting the city-province of Kinshasa
| image_map1 =
| mapsize1 =
| map_caption1 =
| image_dot_map =
| dot_mapsize =
| dot_map_caption =
| dot_x =
| dot_y =
| pushpin_map =
| pushpin_label_position =
| pushpin_map_caption =
| pushpin_mapsize =
| subdivision_type = நாடு
| subdivision_name = காங்கோ மக்களாட்சி குடியரசு
| subdivision_type1 = மாகாணம்
| subdivision_name1 = கின்ஷாசா
| subdivision_type2 =
| subdivision_name2 =
| seat_type = Administrative HQ
| seat = La Gombe
| parts_type = நகரங்கள்
| parts_style = coll
| parts =
| p1 = Bandalungwa
| p2 = Barumbu
| p3 = Bumbu
| p4 = La Gombe
| p5 = Kalamu
| p6 = Kasa-Vubu
| p7 = Kimbanseke
| p8 = Kinsenso
| p9 = Kinshasa
| p10 = Kintambo
| p11 = Lemba
| p12 = Limete
| p13 = Lingwala
| p14 = Makala
| p15 = Maluku
| p16 = Masina
| p17 = Matete
| p18 = Mont Ngafula
| p19 = NDjili
| p20 = Ngaba
| p21 = Ngaliema
| p22 = Ngiri-Ngiri
| p23 = Nsele
| p24 = Selembao
| government_footnotes =
| government_type =
| leader_title = கவர்னர்
| leader_name = ஆண்ட்ரே கிம்புட்டா யாங்கோ /
| leader_title1 =
| leader_name1 =
| established_title =
| established_date =
| area_magnitude = 1 E9
| unit_pref =
| area_footnotes =
| area_total_km2 = 9965
| area_land_km2 =
| area_water_km2 =
| area_total_sq_mi =
| area_land_sq_mi =
| area_water_sq_mi =
| area_water_percent =
| elevation_footnotes =
| elevation_m =
| elevation_ft =
| elevation_max_m =
| elevation_max_ft =
| elevation_min_m =
| elevation_min_ft =
| population_as_of = 2004
| population_footnotes = 2004-ஆம் ஆண்டு கணக்கெடுப்பின் படி இதன் மக்கள்தொகை 7,017,000 ஆகும். கின்ஷாசா தற்போது நகர்ப்புற பகுதியாக உள்ளது, 2014 ஆம் ஆண்டில் 11 மில்லியனுக்கும் அதிகமான மக்கட்தொகை கொண்டிருக்கிறது. கின்ஷாசா நகரம் காங்கோ மக்களாட்சி குடியரசுவின் 26 மாகாணங்களின் ஒன்றாகும்.  
கெய்ரோ மற்றும் லாகோஸ் ஆகிய இடங்களுக்கு பின் ஆப்பிரிக்காவின் மூன்றாவது பெரிய நகரமாக கின்ஷாசா உள்ளது.  
இது உலகின் மிகப்பெரிய பிரான்கோபோன் நகர்ப்புற பகுதியாகும் (சமீபத்தில் பாரிசில் மக்கள்தொகை அதிகமாக உள்ளது). பிரஞ்சு மொழி, பள்ளிகள், செய்தித்தாள்கள், பொது சேவைகள், மற்றும் உயர் இறுதி வர்த்தகம் ஆகியவற்றில் பேசப்படும் அரசு அலுவலக மொழியாகும்.  
கின்ஷாசாவில் வசிப்பவர்கள்  
கீய்னோய்ஸ் (Kinois) (பிரஞ்சு மற்றும் ஆங்கிலத்தில்) அல்லது கின்ஷாசாசன்ஸ்(Kinshasans) (ஆங்கிலம்) என அழைக்கப்படுகின்றனர். இப்பகுதியில் உள்ள பழங்குடியின மக்கள் ஹும் மற்றும் தெக்கே ஆகியவர்களும் இதில் அடங்குவர்.
# கின்சாசா

## வரலாறு

1881 ஆம் ஆண்டில் ஹென்றி மோர்டன் ஸ்டான்லி என்பவரால் இந்த வர்த்தக நகரம் நிறுவப்பட்டது. பெல்ஜியத்தின் அரசர் இரண்டாம் லியோபோல்ட்டை கௌரவப்படுத்தும் விதமாக லியோபோல்ட்வில்லே என பெயரிடப்பட்டது. தற்போது காங்கோவின் ஜனநாயகக் குடியரசின் கட்டுப்பாட்டில் உள்ள ஒரு பரந்த பிரதேசத்தை, ஒரு காலனியாக அல்லாமல் தனியார் சொத்தாக நிர்வாகித்து வந்தனர்.  
1923 காலத்தில், பெல்ஜிய காங்கோவின் தலைநகராக இருந்த காங்கோ நதி முகத்துவாரத்தில் அமைந்துள்ள பாமா நகர் கைவிடப்பட்டு இந்நகரம் தலைநகராக உயர்ந்தது. "லியோ" அல்லது "லியோபோல்ட்" எனப் பெயரிடப்பட்ட இந்த நகரம், ஒரு வணிக மையமாக இக்காலத்தில் மாறியது மற்றும் காலனித்துவ காலத்தில் மிக வேகமாக வளர்ந்தது.  
1960 ஜூன் 30 இல் சுதந்திரம் பெற்ற பின்னர், காங்கோ ஜனநாயகக் குடியரசு (DRC) அதன் முதல் பிரதம மந்திரியாக பேட்ரிஸ் லுமும்பாவைத் தேர்ந்தெடுத்தது.
# கின்சாசா

## வரலாறு

### தெரு குழந்தைகள்

தெரு குழந்தைகள் பெரும்பாலும் அனாதையானவர்கள், காவல்துறை மற்றும் இராணுவத்தால் துஷ்பிரயோகத்திற்கு உள்ளாகிறார்கள். கின்ஷாசாவின் தெருக்களில் வாழும் சுமார் 20,000 குழந்தைகள், கிட்டத்தட்ட கால்நடையில் உள்ள பிச்சைக்காரர்கள் ம்ற்றும் சிலர் தெரு விற்பனையாளர்கள். முன்னர் ஒரு குறிப்பிடத்தக்க எண்ணிக்கையிலான குழந்தைகள் உள்நாட்டுப் போரினால் அனாதையானவர்களாக இருந்தனர் . தெரு குழந்தைகள் முக்கியமாக சிறுவர்கள், ஆனால் யுனிசெப் படி பெண்களின் சதவீதம் அதிகரித்து வருகிறது.
# கின்சாசா

## கல்வி

கின்ஷாசா பல உயர்தர கல்வி நிறுவனங்களுக்கும், கட்டிட பொறியியல், நர்சிங், இதழியல் போன்ற பல்வேறு சிறப்பு அம்சங்களை உள்ளடக்கியுள்ளது. இந்த நகரத்தில் மூன்று பெரிய பல்கலைக்கழகங்கள் மற்றும் ஒரு கலைக் கல்லூரியும் உள்ளது:
- வடிவமைப்பு அகாடமி (கி.பி.)
- காங்கோ பான் ஆப்பிரிக்க பல்கலைக்கழகம் (யூ.பி.சி)
- கின்ஷாசா பல்கலைக்கழகம்
- காங்கோ கத்தோலிக்க பல்கலைக்கழகம்
- காங்கோ புராட்டஸ்டன்ட் பல்கலைக்கழகம்
- சுகாதாரம் பயிற்சி மையம் (CEFA)
- தேசிய ஆசிரியர்கள் பல்கலைக்கழகம்
- தேசிய கலைக் கழகம்
- அல்ஹடேஃப் பள்ளி
# கின்சாசா

## மருத்துவம்

கின்ஷாசாவில் இருபது மருத்துவமனைகளும், பல்வேறு மருத்துவ மையங்களும், பல்வேறு மருந்தகங்களும் உள்ளன. 1991 ஆம் ஆண்டிலிருந்து, மோன்கோல் மருத்துவமனை கின்ஷாசாவில் உள்ள மாவட்ட வைத்தியசாலையாக சுகாதார துறைய்டன் ஒத்துழைத்து பெரிய சுகாதார அமைப்பாக செயல்படுகிறது. இந்த ஆஸ்பத்திரி ப்ரெஷன் லியோன் ட்ஷிலோலோ, சிறுநீரக மருத்துவர் மற்றும் மயக்க மருந்து நிபுணர், மோன்கோல் மருத்துவமனை தலைமையில் 2012 ல் 150 படுக்கையறையுள்ள கட்டிடத்தை திறந்து வைத்தது. நோயறிதல், கதிர்வீச்சியல், தீவிர சிகிச்சை, குடும்ப மருத்துவம், அவசரநிலை பகுதி மற்றும் ஒரு பெரிய அறுவை சிகிச்சை பகுதி ஆகியவற்றில் மேம்பட்ட மருத்துவ சேவைகளை வழங்கியது.
# கின்சாசா

## கட்டிடங்கள் மற்றும் நிறுவனங்கள்

நகரத்தின் குறிப்பிடத்தக்க அம்சங்களில் கெசமினேஸ் வணிகக் கட்டிடம் (முன்னர் சோஸாகம்) மற்றும் ஹோட்டல் மெல்லிங் வானளாவியங்கள் ஆகியவை அடங்கும்; நகரத்தின் மத்திய மாவட்டத்தின் பிரதான பகுதிகளை 30 ஜூன் மாதத்தின் பவுல்வர்டு இணைக்கிறது. கின்ஷாசாவில் தான் காங்கோ ஜனநாயக குடியரசு நாட்டின் தேசிய அரங்கமான " தியாகிகளின் அரங்கம் " உள்ளது.
# கின்சாசா

## ஊடகம்

கின்ஷாசா, டெலிவிஷன் நேஷனல் கேன்கோலிஸ் (RTNC), பல வானொலி மற்றும் தொலைக்காட்சி நிலையங்கள் , டிஜிட்டல் கொங்கோ மற்றும் ராகா டி.வி , தனியார் ஊடகங்கள் உள்ளிட்ட பல பெரிய ஊடக மையங்களுக்கு தலைமையிடமாக உள்ளது. இதனில் குறிப்பிடத்தக்க தனியார் சேனல் RTGA கின்ஷாசாவில் தனது தலைமையிடத்தினைக் கொண்டுள்ளது.  
RTNC, MONUC- ஆதரவு வானொலி ஒகபி மற்றும் ராகா வானொலி நிலையத்தால் இயக்கப்படும் லா வோக்ஸ் டூ கொங்கோ உட்பட பல தேசிய வானொலி நிலையங்கள் கின்ஷாசாவில் அமைந்துள்ளது. பிபிசி கின்ஷாசாவிலும், 92.6 FM இல் கிடைக்கிறது.  
பெரும்பாலான ஊடகங்கள் பிரஞ்சு மற்றும் லிங்கலாவை ஒரு பெரிய அளவிற்கு பயன்படுத்துகின்றன;1974 ஆம் ஆண்டில், கின்ஷாசாவில் நடைபெற்ற" தி ரம்பில் இன் தி ஜங்கிள்" குத்துச்சண்டை போட்டியில் முஹம்மத் அலி மற்றும் ஜார்ஜ் ஃபோர்மேன் பங்கேற்றனர். இதில் முஹம்மத் அலி ,ஃபோர்மேனை தோற்கடித்து, உலக ஹெவிவெயிட் சாம்பியன் பட்டத்தை மீண்டும் கைப்பற்றினார்.
# காங்கோ மக்களாட்சிக் குடியரசு

**காங்கோ மக்களாட்சிக் குடியரசு** அல்லது **கொங்கோ மக்களாட்சிக் குடியரசு** (*Democratic Republic of the Congo*, பிரெஞ்சு: République démocratique du Congo) ஆப்பிரிக்காவின் நடுப்பகுதியில் அமைந்துள்ள ஒரு நாடாகும். இந்த நாடு ஆப்பிரிக்காவில் மூன்றாவது பெரிய நாடாகும். 1971ம் ஆண்டுக்கு முன் இந்த நாட்டின் பெயர் **சயீர்** என்று இருந்தது. இந்த நாட்டில் மேற்கே அட்லான்டிக் பெருங்கடலில் 40 கி.மீ. கடற்கரை அமைந்துள்ளன. இதன் எல்லைகளில் வடக்கே மத்திய ஆபிரிக்கக் குடியரசு மற்றும் சூடான், கிழக்கே உகாண்டா, ருவாண்டா, மற்றும் புருண்டி, தெற்கே சாம்பியா மற்றும் அங்கோலா, மேற்கே கொங்கோ குடியரசு ஆகிய நாடுகள் உள்ளன. கிழக்கே தான்சானியாவை தங்கானிக்கா ஏரி பிரிக்கிறது. இது பரப்பளவில் ஆபிரிக்காவில் இரண்டாவது பெரிய நாடு மற்றும் உலகின் பதினோராவது பெரிய நாடாகும். இந்நாடு 80 மில்லியனுக்கும் அதிகமான மக்கள்தொகை கொண்டதாக உள்ளது. மேலும் காங்கோ ஜனநாயகக் குடியரசானது அதிகாரபூர்வமாக பிரெஞ்சு மொழியை ஆட்சி மொழியாகக் கொண்ட நாடுகளில் மிகுதாயான மக்கள் தொகைகொண்ட நாடாகவும், ஆபிரிக்காவில் நான்காவது மிக அதிக மக்கள்தொகை கொண்ட நாடாகவும், உலகிலேயே பதினெட்டாவது மிக அதிக மக்கள்தொகை கொண்ட நாடாகவும் உள்ளது.  
80,000 ஆண்டுகளுக்கு முன்னர் காங்கோ பிரதேசத்தில் முதலில் மக்கள் குடியேற்றம் நிகழ்ந்தது. 7 ஆம் நூற்றாண்டில் பாண்டு மக்களின் குடியேற்றம் துவங்கியது. கொங்கோ இராச்சியமானது 14 ஆம் நூற்றாண்டு முதல் 19 ஆம் நூற்றாண்டு வரை ஆட்சி செய்தது. 1879 ஆம் ஆண்டில், பெல்ஜிய குடியேற்றமானது 1885 ஆம் ஆண்டில் காங்கோ சுதந்திர அரசு ஸ்தாபிக்கப்படுவதற்கு வழிவகுத்தது.  1908 ஆம் ஆண்டில், பெல்ஜியம் இப்பகுதியை பெல்ஜியன் காங்கோ என்ற பெயருடன் தன் நாட்டுடன் இணைத்ததுக்கொண்டது. காங்கோவில் ஏற்பட்ட நெருக்கடியால், காங்கோவுக்கு பெல்ஜியம் 1960 இல் விடுதலை வழங்கியது.
1965இல் கலகம் மூலம் ஆட்சிக்கு வந்த மொபுடுவால் இந்நாடு காங்கோ மக்களாட்சிக் குடியரசு என பெயர் மாற்றம் பெற்றது. 1971 ஆம் ஆண்டு மொபுடுவால் இந்நாடு சயீர் எனப்படுவதிலிருந்து சயீர் குடியரசு என பெயர் மாற்றம் பெற்றது. காங்கோ ஆறும் அதிகாரபூர்வமாக சயீர் ஆறு என பெயர் மாற்றி அழைக்கப்படலாயிற்று. 1997 இல் கபிலாவால் இந்நாடு காங்கோ மக்களாட்சிக் குடியரசு என மீண்டும் பெயர் மாற்றம் பெற்றது. சயீர் எனப்படுவது காங்கோ ஆற்றின் மற்றொரு பெயரின் கொச்சையான போர்த்துகீசிய மொழி பெயர்ப்பாகும். 1990 களின் முற்பகுதியில், மொபூட்டுவின் ஆட்சி பலவீனப்படத் தொடங்கியது.  1996-ல் துவங்கிய காங்கோவின் உள்நாட்டுப் போர்கள், மொபூட்டுவின் 32-ஆண்டு ஆட்சியை முடிவுக்குக் கொண்டுவந்து, இந்தப் போர்களினால் 5.4 மில்லியன் மக்கள் இறந்தனர்.  
காங்கோ ஜனநாயக குடியரசானது இயற்கை வளங்களுக்கு குறையில்லாத வளமான நாடு, ஆனால் அரசியல் ரீதியாக நிலையற்ற தன்மை, உள்கட்டமைப்பில் குறைபாடுகள், ஆழ்ந்த வேரூன்றிய ஊழல், காலனித்துவத்தால் பல நூற்றாண்டுகளாக சுரண்டப்பட்டதால், சிறிய அளவிலேயே வளர்ச்சி கண்டுள்ளது. தலைநகர் கின்ஷாசா தவிர, மற்ற முக்கிய நகரங்கள், லுபும்பாஷி மற்றும் முபுஜி-மையி ஆகியவை ஆகும். காங்கோவின் மிகப்பெரிய ஏற்றுமதி பொருள் கச்சா கனிம்ப் பொருட்களாகும், காங்கோவின் ஏற்றுமதியில் சீனாவுக்கு 50% க்கும் அதிகமாக ஏற்றுமதி செய்யப்படுகிறது. 2015 ஆம் ஆண்டு வரையிலான காலகட்டத்தில் மனித அபிவிருத்தி சுட்டெணில் (HDI), காங்கோ மனித வளர்ச்சியின் குறைந்த அளவிலேயே உள்ளது, 187 நாடுகளில் 176 வது இடத்தைப் பெற்றுள்ளது.
# காங்கோ மக்களாட்சிக் குடியரசு

## பெயர் வரலாறு

கொங்கோ ஜனநாயகக் குடியரசு, காங்கோ சுதந்திர நாடு, பெல்ஜிய காங்கோ, கொங்கோ குடியரசு (லியோபோல்ட்வில்), கொங்கோ ஜனநாயக குடியரசு, மிக அண்மையில் இந்தாட்டின் தற்போதைய பெயர் ஜெயர் குடியரசு என்ற பெயரில் இருந்து தற்போதைய பெயருக்கு மாற்றப்பட்டது.  
1965 முதல் அக்டோபர் 1971 வரையான காலப்பகுதியில், இந்த நாடு அதிகாரப்பூர்வமாக  "காங்கோ ஜனநாயகக் குடியரசு" என்று அழைக்கப்பட்டது, பின்னர் ஜெயர் குடியரசு என மாற்றப்பட்டது. 1992 ஆம் ஆண்டில், சோவியரிங்கன் தேசிய மாநாட்டு நாட்டின் பெயரை "காங்கோ ஜனநாயக குடியரசு" என மாற்ற வாக்களித்தது, ஆனால் மாற்றம் நடைமுறைக்கு வரவில்லை. 1997 ஆம் ஆண்டு நீண்டகாலமாக ஆண்ட சர்வாதிகாரி மொபூடு சீஸ் செகோவின் வீழ்ச்சிக்குப் பின்னர் நாட்டின் முன்னாள் ஜனாதிபதியாக இருந்த லாரென்ட்-டீசிரே கபிலா நாட்டின் பெயரை மீட்டெடுத்தார்.
# காங்கோ மக்களாட்சிக் குடியரசு

## புவியியல்

கொங்கோவின் பரப்பளவு 2,345,408 சதுர கிலோமீற்றர் (905,567 சதுர மைல்) ஆகும். இங்குள்ள கொங்கோ காடுகள், அமேசன் மழைக்காட்டிற்கு அடுத்தபடியாக இரண்டாவதாக உள்ள மிகப்பெரிய மழைக்காடாகும்.
# காங்கோ மக்களாட்சிக் குடியரசு

## புவியியல்

### மாகாணங்கள்

காங்கோ மக்களாட்சிக் குடியரசானது 10 மாகாணங்களாகவும் 1 நகர மாகாணமாகவும் பிரிக்கப்பட்டுள்ளது. இம்மாகாணங்கள் மாவட்டங்களாகவும், மாவட்டங்கள் பிராந்தியங்களாகவும் பிரிக்கப்பட்டுள்ளன.  
| 1. | பண்டுனு | பண்டுனு |  |
| --- | --- | --- | --- |
| 2. | பாஸ்-கொங்கோ | மடடி |  |
| 3. | ஈகுவாடியூர் | பண்டகா |  |
| 4. | கசை-ஒக்சிடென்டல் | கனங்கா |  |
| 5. | கசை-ஒரியென்டல் | புஜி-மயி |  |
| 6. | கடங்கா | லுபும்பசி |  |
| 7. | கின்ஷசா | கின்ஷசா |  |
| 8. | மனியேமா | கின்டு |  |
| 9. | நோர்ட்-கிவு | கோமா |  |
| 10. | ஒரியென்டலே | கிசங்கனி |  |
| 11. | சட்-கிவு | புகாவு | } |
# காங்கோ மக்களாட்சிக் குடியரசு

## மக்கள் தொகை

| மொத்த மக்கள் தொகை (x 1000) | 0–14 வயதிற்கு இடைப்பட்டோர் (%) | 15–64 வயதிற்கு இடைப்பட்டோர் (%) | 65+ வயதிற்கு இடைப்பட்டோர் (%) |  |  |
| --- | --- | --- | --- | --- | --- |
| 1950 | 12 184 | 43.7 | 52.5 | 3.8 |  |
| 1955 | 13 580 | 43.8 | 53.1 | 3.1 |  |
| 1960 | 15 368 | 43.8 | 53.3 | 2.9 |  |
| 1965 | 17 543 | 43.9 | 53.2 | 2.8 |  |
| 1970 | 20 267 | 44.4 | 52.8 | 2.8 |  |
| 1975 | 23 317 | 44.9 | 52.3 | 2.8 |  |
| 1980 | 27 019 | 45.4 | 51.8 | 2.8 |  |
| 1985 | 31 044 | 46.1 | 51.1 | 2.8 |  |
| 1990 | 36 406 | 47.0 | 50.2 | 2.8 |  |
| 1995 | 44 067 | 47.9 | 49.4 | 2.7 |  |
| 2000 | 49 626 | 48.0 | 49.4 | 2.7 |  |
| 2005 | 57 421 | 47.5 | 49.9 | 2.7 |  |
| 2010 | 65 966 | 46.3 | 51.1 | 2.7 | } |
# காங்கோ மக்களாட்சிக் குடியரசு

## மக்கள் தொகை

### கொங்கோலியப் புலம்பெயர்ந்தவர்கள்

| தரவரிசை | நாடு | பிராந்தியம் | காங்கோ மக்களாட்சிக் குடியரசி பிறந்தோர் தொகை |
| --- | --- | --- | --- |
| 1 | ஐரோப்பா | 19,080 |  |
| 2 | வட அமெரிக்கா | 14,125 |  |
| 3 | ஐரோப்பா | 9,911 |  |
| 4 | ஐரோப்பா | 8,569 |  |
| 5 | வட அமெரிக்கா | 3,455 |  |
| 6 | ஐரோப்பா | 2,570 |  |
| 7 | ஐரோப்பா | 1,759 |  |
| 8 | ஐரோப்பா | 1,453 |  |
| 9 | ஐரோப்பா | 1,314 |  |
| 10 | ஐரோப்பா | 1,302 | } |
# காங்கோ மக்களாட்சிக் குடியரசு

## முக்கிய புள்ளிவிபரங்கள்

| காலப்பகுதி | ஆண்டு ஒன்றுக்கு பிறப்புகள் | ஆண்டு ஒன்றுக்கு இறப்புகள் | ஆண்டு ஒன்றுக்கு இயற்கை மாற்றம் | அ.பி.வி* | அ.இ.வி* | இ.மா* | மொ.இ.வி * | கு.இ.வி* |
| --- | --- | --- | --- | --- | --- | --- | --- | --- |
| 1950-1955 | 608 000 | 329 000 | 279 000 | 47.2 | 25.5 | 21.7 | 5.98 | 167 |
| 1955-1960 | 683 000 | 341 000 | 342 000 | 47.2 | 23.6 | 23.7 | 5.98 | 158 |
| 1960-1965 | 780 000 | 369 000 | 411 000 | 47.4 | 22.4 | 25.0 | 6.04 | 151 |
| 1965-1970 | 898 000 | 402 000 | 496 000 | 47.5 | 21.3 | 26.3 | 6.15 | 143 |
| 1970-1975 | 1 037 000 | 433 000 | 604 000 | 47.6 | 19.9 | 27.7 | 6.29 | 134 |
| 1975-1980 | 1 208 000 | 488 000 | 720 000 | 48.0 | 19.4 | 28.6 | 6.46 | 129 |
| 1980-1985 | 1 425 000 | 550 000 | 874 000 | 49.1 | 19.0 | 30.1 | 6.72 | 125 |
| 1985-1990 | 1 689 000 | 632 000 | 1 057 000 | 50.1 | 18.7 | 31.4 | 6.98 | 121 |
| 1990-1995 | 2 035 000 | 743 000 | 1 292 000 | 50.6 | 18.5 | 32.1 | 7.14 | 119 |
| 1995-2000 | 2 335 000 | 923 000 | 1 412 000 | 49.8 | 19.7 | 30.1 | 7.04 | 128 |
| 2000-2005 | 2 580 000 | 973 000 | 1 607 000 | 48.2 | 18.2 | 30.0 | 6.70 | 120 |
| 2005-2010 | 2 772 000 | 1 058 000 | 1 714 000 | 44.9 | 17.2 | 27.8 | 6.07 | 116 |
| * <small> அ.பி.வி = அண்ணளவான பிறப்பு விகிதம் (1,000 இற்கு); அ.இ.வி = அண்ணளவான இறப்பு விகிதம் (1,000 இற்கு); இ.மா = இயற்கை மாற்றம் (1,000 இற்கு); கு.இ.வி = 1,000 பிறப்புகளில் ஒன்றிற்கான குழந்தை இறப்பு விகிதம்; மொ.இ.வி = மொத்த இனப்பெருக்க விகிதம் (பெண் ஒருனருக்கான குழந்தைகளின் எண்ணிக்கை)</small> | } |  |  |  |  |  |  |  |
# காங்கோ மக்களாட்சிக் குடியரசு

## முக்கிய புள்ளிவிபரங்கள்

### சர்வதேச தரவரிசைகள்

| கணக்கெடுப்பு | வருடம் | தரவரிசை | தரவரிசைப்படுத்தப்பட்ட நாடுகள் |
| --- | --- | --- | --- |
| ஊழல் மலிவுச் சுட்டெண் | align=2013 | align=154 | align=177 |
| ஜனநாயக சுட்டெண் | align=2011 | align=155 | align=167 |
| வர்த்தக எளிமைச் சுட்டெண் | align=2013 | align=183 | align=189 |
| உலக பொருளாதாரச் சுதந்திரம் | align=2011 | align=144 | align=152 |
| தவறிய நாடுகள் சுட்டெண் | align=2013 | align=2 ஆவது | align=178 |
| உலக அமைதிச் சுட்டெண் | align=2013 | align=156 | align=162 |
| உலகமயமாக்கல் சுட்டெண் | align=2013 | align=167 | align=207 |
| மனித வளர்ச்சி சுட்டெண் | align=2011 | align=146 | align=155 |
| தகவல் தொடர்பாடல் தொழில்நுட்ப அபிவிருத்தி சுட்டெண் | align=2011 | align=147 | align=152 |
| பொருளாதார சுதந்திரச் சுட்டெண் | align=2013 | align=171 | align=177 |
# லாகோஸ்

**லாகோஸ்** (அல்லது லேகோஸ்) நைஜீரியாவில் லோகோசு மாநிலத்தில் உள்ள ஒரு நகரம் ஆகும். இந்நகரமும் அதைச் சூழ்ந்துள்ள புறநகர் பகுதிகளும் ஆப்பிரிக்க கண்டத்தின் பெரிய நகரங்களுள் ஒன்றாக உள்ளன. இது உலகின் மிக வேகமாக வளர்ந்து வரும் நகரங்களுள் ஒன்றாகவும், அதிக மக்கள் தொகை நிறைந்த நகர்புற திரட்சியாகவும் உள்ளது. லாகோஸ் ஆப்பிரிக்காவின் முக்கிய பொருளாதார மையம் ஆகும்; இந்தப் பெருநகரம் அதிக உள்நாட்டு உற்பத்தி அளவையும், கண்டத்தின் மிகப்பெரிய மற்றும் பரபரப்பான துறைமுகங்களுள் ஒன்றையும் கொண்டுள்ளது.  
லாகோஸ் ஆரம்ப காலத்தில் தீவுக்கூட்டங்களில் இருந்து தோன்றிய துறைமுக நகரமாக இருந்தது, அந்த தீவுகள் தற்போது உள்ளூர் அரசு பகுதிகளான லாகோஸ் தீவுகள், எடி ஓசா, அமுவா ஓடோபின் மற்றும் அபாபாவில் அமைந்துள்ளன; தீவுகள் லாகோஸ் கடற்காயலில் இருந்து தோன்றும் சிறுகுடாக்களினால் பிரிக்கப்பட்டுள்ளன. மேலும் அவை முகவாயின் கிழக்கு மேற்காக 100 கீமீ (60 மைல்) வரை பரவியுள்ள பவளத் தீவுகள், மணற் திட்டுகள் மற்றும் நீரிடைக் கடற்கரை போன்றவற்றால் அட்லாண்டிக் பெருங்கடலில் இருந்து பாதுகாக்கப்பட்டுள்ளன. விரைவாக நகரமயமாதலின் காரணத்தால் நகரானது கடற்காயலின் மேற்கே தற்போது லாகோஸ் நிலப்பகுதி, அஜிரோமி - லிபோடின் சுருலெரே வரை விரிவடைந்துள்ளது. இதன் காரணமாக லாகோஸ் இரண்டாக வகைப்படுத்தப்படுகிறது: தீவுப்பகுதி, ஆரம்ப கால லாகோஸ் நகரம் மற்றொன்று நிலப்பகுதி,ref name="Lagos Case Study"></ref> விரிவடைந்த நகரப்பகுதி. 1967 இல் லாகோஸ் மாநில உருவாக்கத்திற்கு முன்பு வரை நகரப் பகுதியானது, லாகோஸ் நகர குழுவினால் மைய அரசால் நேரடியாக ஆட்சி செய்யப்பட்டு வந்தது. மாநில உருவாக்கத்தின் மூலம் மேற்கு பகுதியைத் தவிர்த்து லாகோஸ் நகரானது ஏழு உள்ளூர் அரசு பகுதிகளாக பிரிக்கப்பட்டது (தற்போது அவற்றையும் சேர்த்து 13 உள்ளூர் அரசுப் பகுதிகள் உள்ளன).
1914 இல் நைஜீரிய ஒருங்கிணைப்பிலிருந்து லாகோசானது அதன் தலைநகராகவும், பின்னர் லாகோசு மாநில உருவாக்கத்திற்கு பின் அதன் தலைநகராகவும் இருந்துவந்தது. ஆனால் 1976 இல் மாநிலத் தலைநகரானது இக்ஜாவிற்கு மாற்றப்பட்டது, அதேவேளையில் 1991 இல் கூட்டாட்சியின் தலைநகரானது அபூஜாவிற்கு மாற்றப்பட்டது. இருப்பினும் லாகோசானது ஒரு நகரமாக பரவலாக அறியப்பட்ட வந்தது. தற்போதைய லாகோசு, "பெருநகர லாகோசு" என்றும் அறியப்படுவது, அதிகாரப்பூர்வமாக "லாகோசு பெருநகரப் பகுதி", ஒரு நகர்புற திரட்சியாகவும் அல்லது தொகுதியாகவும் உள்ளது. இதில் மாநிலத் தலைநகரான இகெஜா உட்பட 16 உள்ளூர் ஆட்சிப் பகுதிகள் உள்ளன. இந்த நகரத்தொகுதியானது லாகோசு மாநிலத்தின் மொத்த நிலப்பரப்பில் 37% ஆக்கிரமிப்பதுடன், மாநில மக்கள் தொகையில் 85% கொண்டுள்ளது.  
லாகோசின் சரியான மக்கள் தொகை குறித்து குழப்பம் நிலவுகிறது. 2006 ஆம் ஆண்டிற்கான கூட்டாட்சியின் மக்கள் தொகை கணக்கீட்டின் படி, மாநகரத்தில் 8 மில்லியன் மக்கள் வாழ்கிறார்கள். ஆனால் இது மாநில அரசால் மறுக்கப்பட்டது. பின்னர் லாகோசு மாநில அரசு அதன் மக்கள்தொகை தரவின் வெளியிட்டது, அதன்படு நகரின் மக்கள்தொகை தோராயமாக 16 மில்லியன் ஆகும். 2015 இல் அதிகாரப்பூர்வமற்ற மக்கள்தொகை கணக்கெடுப்புகள், லாகோசு மற்றும் அதைச் சூழ்ந்துள்ள ஓகுன் மாநிலம் வரை நீட்சியடையும் பெருநகரப் பகுதிகளை உள்ளடக்கிய "பெருநகர லாகோசின்" மக்கள்தொகை தோராயமாக 21 மில்லியன்கள் என்கிறது.
# லாகோஸ்

## புவியியல்

### கட்டிட அமைப்பு

லாகோசு நைஜீரியாவின் வானுயர்ந்த கட்டிடங்களைக் கொண்டுள்ளது. லாகோசில் காணப்படும் கட்டிட அமைப்புகள் பன்முகத்தன்மை வாயந்தவை. வெப்பமண்டல, உள்ளூர் அமைப்புகளில் தொடங்கி ஐரோப்பிய பாணி மற்றும் அதிநவீன கட்டிடங்கள் கலந்த ஒரு கலவையாக உள்ளது. நீர் வீடு மற்றும் சிட்டா பே தொழுகைப்பள்ளி போன்றவற்றில் பிரேசில்லிய கட்டிடப் பாணி காணப்படுகிறது. வானுயுர் கட்டிடங்கள் தீவுப்பகுதியை மையமாகக் கொண்டு அமைந்துள்ளன, அதேவேளையில் நிலப்பகுதியிலும் சில உயர்ந்த கட்டிடங்கள் உள்ளன. சமீபத்திய ஆண்டுகளில், லாகோசு மாநில அரசு நீண்ட கால விரிவாக்க நோக்கங்களுடன் ஏற்கனவே உள்ள பூங்காக்கள் மற்றும் பசுமை பகுதிகளை புதுப்பித்துள்ளது.
# லாகோஸ்

## புவியியல்

### காலநிலை

லாகோசில் வெப்ப மண்டல புல்வெளி காலநிலை நிலவுகிறது, கோப்பென் காலநிலை வகைப்பாட்டின் படி வறண்டகாலம் மற்றும் மழைக்காலங்களுக்கு இடையே குறிப்பிடத்தக்க படிவுவீழ்ச்சி காணப்படுகிறது. மழைக்காலம் ஏப்ரலில் தொடங்கி அக்டோபரில் முடிவடைகிறது, வறண்ட காலம் நவம்பரில் தொடங்கி மார்ச்சில் முடிவடைகிறது. மிகவும் ஈரப்பதமான மாதம் ஜூன், மொத்த படிவுவீழ்ச்சி அளவு 315.5 மில்லிமீட்டர்கள் (12.42 இன்ச்), மிகவறண்ட மாதம் ஜனவரி, மொத்த படிவுவீழ்ச்சி 13.2 மில்லிமீட்டர்கள் (0.52 இன்ச்).  
நகரானது நிலநடுக்கோட்டின் அருகில் அமைந்துள்ளதால், வெப்பநிலை வெப்பமான மாதம் மற்றும் குளிரான மாதம் இடையே குறிப்பிடத்தக்க வேறுபாடின்றி நிலையாக உள்ளது. மிக வெப்பமான மாதம் மார்ச், சராசரி வெப்பநிலை , குளிர்ச்சியான மாதம் ஆகஸ்ட், சராசரி வெப்பநிலை .
# லாகோஸ்

## போக்குவரத்து

### நெடுஞ்சாலைகள்

லாகோசு மேற்கு ஆப்பிரிக்காவில் மிகப்பெரிய மற்றும் விரிவான சாலைப் வலைப்பின்னல்களுள் ஒன்றாக உள்ளது. அது புறநகர் தொடருந்துகள் மற்றும் படகு சேவைகளும் கொண்டுள்ளது. நெடுஞ்சாலைகள் நகரில் அவற்றின் புவியியல் அமைப்பு மற்றும் நகரின் மக்கள்தொகை வளர்ச்சியின் காரணமாக வழக்கமாக உச்ச நேரங்களில் மிகவும் நெருக்கடியாக உள்ளன. லாகோசு பல நெடுஞ்சாலைகள் மற்றும் பாலங்களாலும் இணைக்கப்பட்டுள்ளது. பாட்கரி விரைவுச் சாலை முழுமைக்குமான ஒரு புதிய தொடருந்து அமைப்பு தற்போது கட்டப்பட்டு வருகிறது.
# லாகோஸ்

## போக்குவரத்து

### தொடருந்து

லாகோசு பெருநகரின் வழியாக ஓடும் விரிவான லாகோசு தொடருந்து பெருநகர போக்குவரத்து தற்போது கட்டப்பட்டு வருகிறது. லாகோசு தொடருந்து முனையத்தின் மூலம் பல நகர்புற தொடருந்து மற்றும் பயணிகள் வண்டிகள் சேவையாற்றி வருகின்றன.
# லாகோஸ்

## போக்குவரத்து

### படகுகள்

லாகோசு மாநில படகு சேவை நிறுவனம் சில வழக்கமான தடங்களில் இயக்கி வருகிறது, எடுத்துக்காட்டாக லாகோசு தீவு மற்றும் நிலப்பகுதி இடையே நவீன படகுகள் மூலம் சேவை வழங்கப்பட்டு வருகிறது. தனியார் படகுகள் முறைசாரா சேவைகளை சில காயல்கள் மற்றும் சிறுகுடாக்களில் வழங்கி வருகின்றன.
# லாகோஸ்

## போக்குவரத்து

### வான்வழி

லாகோசில் ஆப்பிரிக்காவின் மிகப்பெரிய மற்றும் பரபரப்பான விமான நிலையங்களுள் ஒன்றான முர்தாலா முகம்மது பன்னாட்டு விமான நிலையம் அமைந்துள்ளது. விமானநிலையம் இகெஜாவின் வடக்கில் புறநகர் பகுதியில் அமைந்துள்ளது, இங்கு உள்நாட்டு மற்றும் பன்னாட்டு முனையங்கள் உள்ளன. 2008 இல் 5.1 மில்லியன் பயணிகளுடன், இந்த விமான நிலையம் நைஜீரியாவின் விமான போக்குவரத்தில் 50% விழுக்காட்டைக் கொண்டுள்ளது. இந்த விமானநிலையம் மெட்வியூ விமானநிறுவனம் மற்றும் அரிக் ஏரின் முதன்மை முனையமாகும், இவை தவிர முன்னணி விமான நிறுவனங்களான பிரிட்டிசு ஏர்வேசு, விர்ஜின் அட்லாண்டிக், கேஎல்எம், ஏர் பிரான்சு, லுபுத்தான்சா மற்றும் துருக்கி ஏர்லைன்சு போன்றவை லாகோசிலிருந்து உலகம் முழுவதும் தினசரி விமான சேவையை இயக்கி வருகின்றன. இந்த விமான நிலையத்தில் சமீபத்தில் தரைக்கீழ் புதுப்பிப்புகள் மற்றும் புதிய முனையம் அமைக்கப்பட்டன.
# லாகோஸ்

## மருத்துவம்

லாகோசு பல மருத்துவமனைகள் மற்றும் மருத்துவ வசதிகளைக் கொண்டுள்ளது, அவற்றில் சில நைஜீரிய மருத்துவ வரலாற்றில் அரும்பெரும் சாதனைகளை நிகழ்த்தியுள்ளன. எடுத்துக்காட்டாக நைஜீரியாவின் பழமையான மருத்துவமனை நகரில் அமைந்துள்ளது. அத்துடன் லாகோசில் தான் மேற்கு ஆப்பிரிக்காவின் முதல் வான்வழி அவசர ஊர்தி சேவை செயல்பாட்டுக்கு வந்தது. லாகோசின் மருத்துவ சேவையினை பொதுவாக அரசு மற்றும தனியார் துறைகள் எனப் பிரிக்கலாம். அவை முதன்மை, இரண்டாம் நிலை மற்றும் மூன்றாம் நிலை நலம் பேணல்களை வழங்குகின்றன. தனியார் மருத்துவமனைகள் அதிக செலவுபிடிப்பவையாக இருந்தாலும், அவை உயர்தர சிகிச்சை வழங்குகின்றன என்பதற்கு உத்திரவாதமில்லை.
# லாகோஸ்

## கல்வி

லாகோசு மாநில அரசு பல்வேறு பள்ளிகளை நடத்தி வருகிறது. கல்வி முறையில், நாடு முழுவதும் பின்பற்றப்படும் 6-3-3-4 அமைப்பு பின்பற்றப்படுகிறது ஆரம்ப நிலை, இளையோர் இரண்டாம் நிலை (JSS), மூத்தோர் இரண்டாம் நிலை (SSS), பல்கலைக் கழகம் போன்ற நிலைகள் உள்ளன. முதல் ஒன்பது வயதில் அனைத்து குழந்தைகளுக்கும் அடிப்படைக் கல்வி வழங்கப்படுகிறது. பெரும்பாலான பள்ளிகள் அரசால் நிதி அளிக்கப்படும் உறைவிடப் பள்ளிகளாக உள்ளன.
# எல்டன் பிரான்ட்

**எல்டன் டைரான் பிரான்ட்** (ஆங்கிலம்:Elton Tyron Brand, பிறப்பு - மார்ச் 11, 1979) அமெரிக்காவின் கூடைப்பந்து ஆட்டக்காரர் ஆவார். இவர் என். பி. ஏ.-இல் பிலடெல்பியா 76அர்ஸ் என்ற அணியில் விளையாடுகிறார். இதன்முன்னர் டியுக் பல்கலைக்கழக ஆண்கள் கூடைப்பந்தாட்ட அணியிலும் ஒரு ஆண்டு ஆடியுள்ளார்.
# சொல்லிசை

**சொல்லிசை** அல்லது **இராப்பு இசை** (Rap music) அல்லது **இப்பு ஆப்பு இசை** (Hip hop music) இப்பு ஆப்பு பண்பாட்டில் ஒரு வகுப்பு ஆகும். 1970களின் நியூ யார்க்கு நகரத்தில் ஆப்பிரிக்க அமெரிக்கர்களால் உருவாக்கப்பட்ட இசை இன்று அமெரிக்காவிலும் உலகம் முழுவதிலும் மிகப் புகழ்பெற்ற இசை வகைகளில் ஒன்றாகத் திகழ்கிறது. நியூ யார்க்கு நகரம் தவிர அட்டுலாண்டா, இலாசு ஏஞ்சலசு, தொராண்டோ, இலண்டன் நகரில் இன்று பல சொல்லிசைக் கலைஞர்கள் இருக்கிறார்கள். சொல்லிசை பலவிதமானவை; அவற்றில் சில: கிராங்கு (Crunk), சீ-பங்கு (G-Funk), கிழக்குக் கடற்கரை சொல்லிசை (East Coast Rap), கேங்குசிடா சொல்லிசை (Gangsta Rap) ஆகும்.
# சொல்லிசை

## வரலாறு

பொதுப்பட சொல் இசையின் வரலாறு மூன்று இனத்தில் பிரிக்கப்படலாம்.  
சொல் இசையின் பொற்காலம் (Golden Age of Hip Hop) 1970கள் முதல் 1990 வரை ஆகும். இந்த ஆண்டுகளில் நியூ யார்க்கு சொல் இசை தலைப்பட்டது. இக்காலப்பகுதியின் சொல் இசையின் பெயர் (Old School). சில புகழ்பெற்ற சொல் இசை கலைஞர்கள் கருடிசு பிளோ (Kurtis Blow), ஆப்பிரிக்கா பம்பாட்டா (Afrika Bambaataa), கே ஆர் எசு-வன் (KRS-One), எரிக்கு பி & இராகிம் (Eric B & Rakim), மாரிலி மாரல் (Marley Marl)ஆகியோர்.  
1988 முதல் 1996 வரை *கேங்குசுடா இராப்பும்* கிழக்கு-மேற்கு எதிரிடை *இப்பு ஆப்பை* மேற்பட்டது. 1987 இல் இலாசு ஏஞ்சலசில் இருந்த NWA சொல்லிசைக் கூட்டணி "Straight Outta Compton" ஆல்பம் படைத்தார்கள். இந்த ஆல்பம் முதல் பிரதான "கேங்குசுடா இராப்பு" ஆல்பம் ஆகும். NWAஇல் இருந்த இசை கலைஞர்கள் ஐசு கியூபு (Ice Cube), இடாட்டர் திரே (Dr. Dre) மிக புகழ்பெற்ற தனி ஆல்பங்கள் படைத்தார்கள். 1991 இல் ஓக்குலாந்து-இல் இருந்த தூப்பாக்கு சகூர் (Tupac Shakur) அவரின் முதல் ஆல்பம், "2Pacalypse Now", படைத்தார். 1991 முதல் 1996 வரை 75 மில்லியன் ஆல்பம்கள்ளை விற்று, இன்று வரை உலகில் சொல்விசை ஆல்பம் விற்ற இசை கலைஞர்களின் இவர் முதலாவார்.  
1988 முதல் 1993 வரை மேற்கு கடற்கரையில் இருந்த சொல் இசை மிக புகழ்பெற்றதாக இருந்தது. ஆனால் 1994-இல் நியூ யார்க்கு நகரிலிருந்த நாசு (Nas), நொட்டோரியசு பீ.ஐ.சீ (Notorious BIG) என்ற சொல்லிசைக் கலைஞர்கள் இவர்களின் முதல் ஆல்பம்களை படைத்தார்கள்.  
நொட்டோரியசு பீ.ஐ.சீயுக்கும் தூப்பாக்கு சகூருக்கும் 1994 முதல் 1996 வரை எதிரிடை இருந்தது. 1996 செப்டம்பர் மாதத்தில் தூப்பாக்கு சுட்டுக்கொல்லப்பட்டு காலமானார். 6 மாதங்கள் பிரகு நொட்டோரியசு பீ.ஐ.சீ சுட்டுக்கொல்லப்பட்டு காலமானார்.  
தூப்பாக்கு, நொட்டோரியசு பீ.ஐ.சீ மரணத்துக்கு பிரகு செய்-சி (Jay-Z), எமினெம் (Eminem), ஒளட்காசுட்டு (Outkast), 50 செண்டு (50 Cent) சில புகழ்பெற்ற ராப் இசை கலைஞர்கள் ஆவார்.
# கிமு 44

மற்றும் செம்மஞ்சள் நிறத்தில் காட்டப்பட்டுள்ளது.)]]
__NOTOC__
ஆண்டு **கிமு 44** (*44 BC*) என்பது யூலியன் நாட்காட்டியில் ஒரு ஞாயிற்றுக்கிழமையில், அல்லது திங்கட்கிழமையில் துவங்கிய சாதாரண ஆண்டு, அல்லது ஒரு வெள்ளி அல்லது சனிக்கிழமையில் துவங்கிய நெட்டாண்டு ஆகும். அத்துடன் இவ்வாண்டு அக்காலத்தில் "சீசர் மற்றும் அந்தோனியின் ஆட்சி ஆண்டு" (*Year of the Consulship of Caesar and Antony*) எனவும், "ஆண்டு 710" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு கிமு 44 என அழைக்கும் முறை நடைமுறைக்கு வந்தது.
# கிமு 44

## நிகழ்வுகள்

### உரோமைக் குடியரசு

- ஆட்சியாளர்கள்: யூலியசு சீசர், மார்க் அந்தோனி
- மார்ச் 15 (*நட்ட நடு மார்ச்சு*) - ரோமன் குடியரசின் மன்னன் யூலியஸ் சீசர் மார்க்கஸ் புரூட்டாஸ் மற்றும் பல ரோமன் செனட்டர்களால் குத்திக் கொல்லப்பட்டான்.
- மார்ச் 20 - யூலியசு சீசரின் இறுதி நிகழ்வுகள் இடம்பெற்றன.
- ஏப்ரல் - ஆகுஸ்டஸ் சீசர் சீசரின் வாரிசு உரிமையைத் திரும்பப்பெற ரோம் திரும்பினான்.
- ஏப்ரல் 18-21 - மார்க் அந்தோனியை எதிர்த்த சிசேரோ என்பவனுடன் ஆகுஸ்டஸ் போரை ஆரம்பித்தான்.
- ஜூன் - மார்க் அந்தோனி பிரான்சின் வடக்கு, மத்திய பகுதிக்கும் வடக்கு இத்தாலிக்கும் ஐந்தாண்டுகளுக்கு ஆளுநர் பதவியைப் பெற்றான்.
- செப்டம்பர் 2 - பார்வோன் ஏழாம் கிளியோபாட்ரா தனது மகன் பதினைந்தாம் தாலமியை (சிசேரியன்) சக ஆட்சியாளராக அறிவித்தாள்.
</onlyinclude>
# கிமு 44

## இறப்புகள்

- மார்ச் 15 - யூலியசு சீசர், ரோமன் குடியரசின் மன்னன் (பி. கிமு 100)
- சூலை 26 - எகிப்தின் பதினான்காம் தாலமி, பாரோ (பி. கிமு 60/கிமு 59)
# கிறீக் இனக்குழு

**கிறீக் இனக்குழு** (Creek) என்பது தொடக்கத்தில் தென்கிழக்கு ஐக்கிய அமெரிக்காவைத் தாயகமாகக் கொண்டிருந்த தொல்குடி அமெரிக்க இனத்தைக் குறிக்கும். இவர்கள் தங்கள் இனத்தை முஸ்கோஜி (Muscogee) என்னும் பெயரால் அழைக்கின்றனர். இவர்கள் தற்காலத்தில் ஒக்லஹோமா, அலபாமா, ஜார்ஜியா, புளோரிடா ஆகிய ஐக்கிய அமெரிக்க மாநிலங்களில் வாழ்ந்து வருகின்றனர். இவர்கள் பேசும் *ம்விஸ்கோக்கே* (Mvskoke) அல்லது கிறீக் மொழி, முஸ்கோஜிய மொழிக் குடும்பத்தின் கீறீக் துணைப் பிரிவைச் சேர்ந்தது. செமினோலேக்கள் இவர்களுக்கு நெருங்கிய இனத்தவராவர். அவர்களும் கிறீக் பிரிவு மொழியொன்றையே பேசுகின்றனர். ஐந்து நாகரிகமுற்ற பழங்குடிகள் எனக் குறிப்பிடப்படும் பழங்குடிகளுள் கிறீக் இனத்தவரும் அடங்குவர்.
# கிறீக் இனக்குழு

## வரலாறு

வரலாற்றின் தொடக்க காலத்தைச் சேர்ந்த கிறீக் மக்கள், *மண்மேடு கட்டிகள்* என வரலாற்றாளர்களால் குறிப்பிடப்படும், தென்னசி ஆற்றோரம் அமைந்திருந்தமிசிசிப்பிப் பண்பாட்டு மக்களின் வழி வந்தவர்களாக இருக்கலாம் எனக் கருதப்படுகின்றது. இந்நாகரிகம் இன்றைய தென்னசி (Tennessee), அலபாமா, தென் ஜார்ஜியாவில் உள்ள உத்தினாகிக்கா (Utinahica) ஆகிய இடங்களில் பரந்து இருந்திருக்கலாம் என நம்பப்படுகிறது. ஒரு தனிப் பழங்குடி என்பதிலும், பல குழுக்கள் இணைந்த ஒரு தொகுதியாக, ஆற்றுப் பள்ளத்தாக்குப் பகுதிகளில் இருந்த தன்னாட்சித் தன்மை கொண்ட ஊர்களில் இவர்கள் வாழ்ந்து வந்தனர். இவ்வூர்கள், இன்றைய தென்னசி, ஜார்ஜியா, அலபாமா ஆகிய மாநிலங்களுக்கு உட்பட்ட பகுதிகளில் இருந்தன. இம்மக்களுள், பல இனத்தவரும், ஹிச்சித்தி, அலபாமா, கௌஷாத்தா போன்ற பல தனித்துவமான மொழிகளைப் பேசுவோரும் இருந்தனர்.  
ஒக்முல்கீ ஆற்றங்கரையோரம் வாழ்ந்த இவ்வினத்தவரை *கிறீக் இந்தியர்கள்* எனத் தென் கரோலினாவில் இருந்து வந்த பிரித்தானிய வணிகர்கள் அழைத்தனர். இது வே தொடர்ந்து அப் பகுதியில் எல்லா ஆற்றங்கரையோர மக்களையும் குறிக்கும் பெயர் ஆயிற்று. இம்மக்களிடையே கீழ் நகரத்தார் மேல் நகரத்தார் என்ற பிரிவுகள் ஏற்படத் தொடங்கின. ஜார்ஜியா எல்லையோரப் பகுதியில் சட்டகூச்சி ஆறு, ஒக்மல்கி ஆறு, ஃபிளிட் ஆறு ஆகியவற்றின் கரைகளில் அமைந்த நகரங்கள் கீழ் நகரங்களாகவும், அலபாமா ஆற்றுப் பள்ளத்தாக்கு நகரங்கள் மேல் நகரங்கள் ஆகவும் இருந்தன. கீழ் நகரங்களுள், கொவேத்தா, குசேத்தா, மேல் செகாவ், ஹிச்சித்தி, ஓக்கோனி, ஒக்மல்கீ, அப்பலாச்சி, யமாசி, ஒக்புஸ்கி, சவோக்லி, தமாலி ஆகிய நகரங்கள் அடங்கியிருந்தன. துக்காபச்சி, அபிக்கா, குசா, இத்தாவா, ஹோத்லிவாகி, ஹிலிபி, இயுஃபோலா, வாக்கோகை, அத்தாசி, அலிபாமு, கோஷாத்தா, துஸ்கேஜீ ஆகிய நகரங்கள் மேல் நகரங்கள் ஆகும்.  
கொவேத்தா, குசேத்தா ஆகிய இரு நகரங்களுமே கிறீக் தேசிய இனத்தாரின் முக்கிய நகரங்களாக இன்றுவரை உள்ளன. மரபு வழியாக குசேத்தா, கொவேத்தா குழுக்களே கிறீக் தேசிய இனத்தின் உறுப்பினராகக் கருதப்பட்டனர்.
# கிறீக் இனக்குழு

## அமெரிக்கப் புரட்சிக்காலம்

அமெரிக்கப் புரட்சியின்போது, மிசிசிப்பி ஆறு, லூசியான ஆறு ஆகியவற்றுக்குக் கிழக்கே இருந்த பல தொல்குடி அமெரிக்க இனக்குழுக்களைப் போலவே கிறீக் இனத்தவரும், எப்பகுதியை ஆதரிப்பது என்பதில் பிரிந்து இருந்தனர். கீழ் கிறீக்குகள் நடுநிலை வகிக்க, மேல் கிறீக்குகள் பிரித்தானியருக்கு ஆதரவாக அமெரிக்கருடன் போரிட்டனர்.  
1783 ஆம் ஆண்டில், போர் முடிவடைந்த பின்னர், பிரித்தானியர் கிறீக் நிலங்களை புதிய ஐக்கிய அமெரிக்காவுக்கு விட்டுக்கொடுத்ததை அறிந்தனர். ஜார்ஜியா மாநிலம் கிறீக் நிலப் பகுதிகளுக்குள் விரிவடையத் தொடங்கியது. கிறீக் அரசியல் தலைவனான அலெக்சாண்டர் மக்கில்லிவ்ரே (Alexander McGillivray) இத்தகைய ஆக்கிரமிப்புகளுக்கு எதிராக பரந்த தொல்குடியினரின் அமெரிக்க எதிர்ப்புப் போராட்டங்களை ஒழுங்கு செய்தார். அத்துமீறும் ஜார்ஜியர்களுடன் போரிட புளோரிடாவில் இருந்த எசுப்பானியரிடம் இருந்து ஆயுதங்களும் அவருக்குக் கிடைத்தன. தனித்தனியாக அமெரிக்காவுக்குத் தங்கள் நிலங்களை விற்ற ஊர்த் தலைவர்களைச் சமாளிக்க வேண்டி இருந்ததுடன், கிறீக் அதிகாரத்தை மையப்படுத்தவும், கிறீக் தேசிய உணர்வை உருவாக்கவும், மக்கில்லிவ்ரே உழைத்தார். 1790 இல் செய்துகொள்ளப்பட்ட நியூ யார்க் ஒப்பந்தத்தின் மூலம், எஞ்சிய பகுதியில் கிறீக் தன்னாட்சியை அமெரிக்கா ஏற்றுக்கொள்ளும் என்ற நிபந்தனையுடன், கிறீக் நிலங்களின் குறிப்பிடத்தக்க அளவு பகுதியை ஐக்கிய அமெரிக்காவுக்கு விட்டுக்கொடுக்க மக்கில்லிவ்ரே உடன்பட்டார். ஆனால் மக்கில்லிவ்ரே 1793 ஆம் ஆண்டில் இறக்கவே, ஜார்ஜியர்கள், கிறீக் நிலப் பகுதிகளுக்குள் தங்கள் ஆக்கிரமிப்பைத் தொடர்ந்தனர்.
# கிறீக் இனக்குழு

## வெளியிணைப்புகள்

- Muscogee (Creek) Nation of Oklahoma, official site
- Poarch Band of Creek Indians, official site
- Creek Nation Indian Territory Project
- Creek (Muskogee) by Kenneth W. McIntosh – Encyclopedia of North American Indians
- History of the Creek Indians in Georgia
- Comprehensive Creek Language materials online
- Southeastern Native American Documents, 1763–1842 .
- New Georgia Encyclopedia entry
- Encyclopedia of Alabama article
- Creek (Mvskoke), Encyclopedia of Oklahoma History and Culture
-
# துளு எழுத்துமுறை

**துளு எழுத்துமுறை** துளு மொழியை எழுத பயன்படுத்தப்பட்டு வந்த எழுத்துமுறை ஆகும். இதை *திகலரி எழுத்துமுறை* என்றும் அழைப்பர். துளு எழுத்துமுறை மலையாள எழுத்துமுறையுடன் மிகுந்த ஒற்றுமை உடையது. துளு பிராமனர்கள் வேத மந்திரங்களை துளு எழுத்துமுறை கொண்டே எழுதினர்.
# துளு எழுத்துமுறை

## துளு நூல்கள்

துளு எழுத்துமுறையில் அதிக அளவில் நூல்கள் இல்லை. 15ஆம் நூற்றாண்டில் எழுதப்பட்ட *துளு மகாபாரதம்* என்ற நூல்தான் துளு எழுத்துமுறையில் எழுதப்பட்ட மிகப்பழைய நூலாகும். துளு எழுத்துமுறை எழுதப்பட்ட 15ஆம் நூற்றாண்டின் *துளு தேவிமஹாத்மே*, மற்றும் 17ஆம் நூற்றாண்டில் எழுதப்பட்ட காப்பியங்களான *ஸ்ரீ பாகவதா* மற்றும் *காவேரி* ஆகிய நூல்களும் கண்டெடுக்கப்பட்டுள்ளன.
# துளு எழுத்துமுறை

## வீழ்ச்சி

துளு எழுத்துமுறையின் வீழ்ச்சிக்கு பல காரணங்கள் உள்ளன. மொழியியற் பார்வையில் துளு ஒரு சிறுபாண்மை மொழியாக இருந்ததால் போதிய ஆதரவோ அல்லது கவனமோ பெறவில்லை. ஜெர்மானிய மிஷினரிகள் துளு நூல்கள் அச்சிடும் போது, துளு எழுத்துமுறையை பயன்படுத்துவதற்கு பதிலாக கன்னட எழுத்துமுறையை பயன்படுத்தியதும் இவ்வெழுத்துமுறையின் வீழ்ச்சிக்கு ஒரு முக்கியக் காரணமாகும்.
# கரோஷ்டி எழுத்துமுறை

**கரோஷ்டி எழுத்துமுறை** அல்லது **காந்தாரி எழுத்துமுறை** என்பது அபுகிடா வகையை சார்ந்த ஒர் எழுத்துமுறை ஆகும். இவ்வெழுத்துமுறை இந்திய துணைக்கண்டத்தின், வடமேற்கு பகுதியின் காந்தார பிரதேசத்தில் காந்தாரி மொழியை எழுதப் பயன்படுத்தப்பட்டது. இவ்வெழுத்துமுறை கி.மு மூன்றாம் நூற்றாண்டில் மத்தியில் வழக்கில் இருந்த இவ்வெழுத்துமுறை தன் தாய் நிலத்திலேயே கி.பி 3ஆம் நூற்றாண்டு வாக்கில் வழக்கிழந்தது. இது குஷன், சோக்தானியா மற்றும் பட்டு வீதியில் வழக்கிலும் இருந்தது. சில ஆதாரங்களின் படி, கோட்டான் மற்றும் நியா போற தொலை இடங்களில் கி.பி ஏழாம் நூற்றாண்டு வரை வழக்கில் இருந்திருக்கலாம் என கருதப்படுகிறது. கரோஷ்டி யூனிகோடு அட்டவணையில் U+10A00—U+10A5F ஆகிய இடங்களை கொண்டுள்ளது.
# கரோஷ்டி எழுத்துமுறை

## வடிவம்

பிற இந்திய எழுத்துமுறைகளை போல் இடது புறத்தில் இருந்து வலது புறத்துக்கு எழுதப்படாது மாறாக வலது புறத்தில் இருந்து இடது புறத்துக்கு எழுதப்படுகிறது. இதற்கு இது நேரடியாக அரமேய எழுத்துமுறையை சார்ந்த வளர்ந்ததே காரணமாகும். சமீபத்திய கல்வெட்டியல் ஆராய்ச்சிகளின் படி, பேராசிரியர் ரிச்சர்டு சாலமன், சமஸ்கிருத நூல்களின் ஆவணப்படுத்தியது போல, கரோஷ்டி எழுத்துமுறையின் எழுத்துவரிசை:  
:**
:அ ர ப ச ந ல த ப 'ட ஷ வ த ய ஷ்ட க ச ம க ஸ்த்ஹ ஜ ஷ்வ த ஷ க்ஹ க் ஷ ஸ்'த ஜ்ஞா ர்த ஹ 'ப்ஹ ச ஸ்ம ஹ்வ த்ஸ 'ப்ஹ ட்ஹ ண ப்ஹ ஸ்க ஷ்ச் ட 'ட்ஹ  
இதுவே *அரபசன அரிச்சுவடி* என அழைக்கப்படுகிறது. எழுத்துக்களின் எண்ணிக்கையிலும் வரிசையிலும் சில நூல்களின் வேறுபாடுகள் காணப்படுகின்றன.  
கரோஷ்டி உயிரெழுத்துக்களை குறிக்க ‘அ'கர எழுத்தில் பல்வேறு உயிர்க்குறிகளை இட்டு வெவ்வேறு உயிரெழுத்துகளாக பயன்படுகிறது. மேலும் சாலமன், கல்வெட்டியல் ஆதாரங்களைக்கொண்டு, உயிரெழுத்துவரிசை மற்ற இந்திய மொழிகளைப் போன்று அகர இகர உகர எகர ஒகர வரிசையில் அல்லாது அகர எகர இகர ஒகர உகர வரிசையை கொண்டிருப்பதாக நிரூபித்துள்ளார். மேலும் கரோஷ்டி எழுத்துமுறை குறில்-நெடில் வேறுபாடுகளை காட்ட முடியாது. இரண்டுக்கும் ஒரே உயிர்க்குறிகளே பயன்படுகின்றன.
இந்த அரிச்சுவடி பௌத்தர்களால், பல இயற்கைவெளிப்பாடுகளை மனப்பாடம் செய்துகொள்ள பயன்பட்டது. பிறகு இந்த மந்திரமாக இது ஆவணப்படுத்தப்பட்டுவிட்டது.
# கரோஷ்டி எழுத்துமுறை

## எண்முறை

கரோஷ்டி ரோம எண்முறையை ஒத்த எண்முறையை கொண்டுள்ளது. I -ஒன்று , X - நான்கு மற்றூம் ੭ -பத்து (இரட்டித்தால் இருபது):  
| ੭ |
| --- |
# கரோஷ்டி எழுத்துமுறை

## வரலாறு

கரோஷ்டி எழுத்துமுறை *ஜேம்ஸ் பிரின்செப்* (1799–1840) என்பவரால், முற்புறத்தில் கிரேக்கத்திலும் பின்புறத்தில் பாளியையும் கொண்டிருந்த இருமொழி இந்தோ கிரேக்க நாணயங்களை கொண்டு தெளிவாக்கம் செய்யப்பட்டது. இதன் விளைவால், இந்திய துணைக்கண்டத்தின், வடமேற்கு பகுதிகளில் அசோகரால் நிறுவப்பட்ட கரோஷ்டி கல்வெட்டுகளை படிக்க நேரிட்டது.  
அருங்காட்சியகம்.]]  
கரோஷ்டி எழுத்துமுறை படிப்படியாக வளர்ந்ததா அல்லது ஒருவரால் ஒரேடியாக இயற்றப்பட்டதா என்பதில் அறிஞர்களிடத்தில் கருத்துவேறுபாடு நிலவுகிறது. இந்த எழுத்துமுறையினை ஆராய்கையில், இது அரமேய அரிச்சுவடியை சார்ந்திருப்பது மிகத்தெளிவாக தெரிகிறது. எனினும் இந்திய மொழிகளின் ஒலியியலை ஆதரிப்பதற்காக பல விரிவான மாற்றங்களுக்கு உட்படுத்தப்பட்டிருக்கிறது. ஒரு கருத்தின் படி, கி.மு 5ஆம் நூற்றாண்டுகளில் அரமேய படையெடுப்பால், இங்கு வந்திறங்கி, அடுத்த 200+ ஆண்டுகளில் கரோஷ்டியாக உருமாறியிருக்கலாம் என கருதப்படுகிறது. எனினும் இதற்கு வலு சேர்க்கும் விதத்தில், இடைப்பட்ட எழுத்துமுறைகள் ஏதும் கிட்டவில்லை. கி.மு மூன்றாம் நூற்றாண்டுக்கு பிறகு ஒரு சீர்படுத்தப்பட்ட எழுத்துமுறையே பயன்பாட்டில் காணப்படுகிறது.  
காந்தார பௌத்த நூல்களின் கண்டுபிடிப்பு, மீண்டும் கரோஷ்டி எழுத்துமுறை குறித்த ஆய்வுக்கு புத்துணர்ச்சி அளித்துள்ளது. மரப்பட்டைகளில் எழுத்துப்பட்ட பல பௌத்த நூல்கள் ஆப்கானிஸ்தானின் ஹத்தா நகரின் கைபர் கனவாயில் மேற்குபுறத்தில் கண்டுபிடிக்கப்பட்டுள்லது. இந்த கையெழுத்துப்பிரதிகள் பிரிடிஷ் அருங்காட்சியகத்துக்கு கொடையாக 1994 இல் அளிக்கப்பட்டது. இந்த பிரதிகள் அனைத்து கி.மு முதலாம் நூற்றாண்டை சார்ந்தவை ஆகும். இது இவற்றை இதுவரை புத்த நூற்பிரதிகளாக மிகப்பழமையானதாக ஆக்குகிறது.
# கரோஷ்டி எழுத்துமுறை

## இவற்றையும் காண்க

- பிராமி
# தீ உண்டாக்கல்

மனிதன் மரத்தோடு மரம் உரசி தீ உண்டாக்கல். தமிழில் தீக்கடைதல், ஞெலிதல் என்று பெயர்.]]
முதலான பொருள்களால் ஆன நுனி கொண்ட தீக்குச்சிகள். இவற்றை சொரசொரப்பான பகுதியில் விரைந்து தேய்த்தால் தீ உண்டாகும். தீ உண்டாக்க 19 ஆம் நூற்றாண்டில் இருந்து தீக்குச்சிகள் பயன்பாட்டில் உள்ளன.]]
தீயை உண்டாக்க இன்று பல முறைகள் உள்ளன (எ.கா. தீக்குச்சி, தீப்பற்றும் பெட்ரோலியக்குழல், எரிவளிக்குழல்). ஆனால் தொல்பழங்காலம் முதல் அண்மைக்காலம் வரை தீ உண்டாக்குவது அத்தனை எளிதானதல்ல. தொல் பழங்காலத்தில் இயற்கையில் காய்ந்த மரத்தோடு மரம் உரசும் பொழுது தோன்றிய தீ, அல்லது அத் தீ அடங்கிய பின் கனன்றுகொண்டிருக்கும் மரம், கரி முதலியவற்றில் இருந்து பற்றப்படும் தீ. இப்படித்தான் தீயைப் மாந்தன் பெற்றான் என்கிறார்கள் அறிஞர்கள்.  
ஆயிரக்கணக்கான ஆண்டுகளாக இரும்புக்கனிமம் உள்ள கற்களை உரசியோ,* தீக்கடைக் கோல்* எனப்படும் மரக்குச்சியால் உரசியோ தேய்த்தோ தீ உண்டாக்கி மக்கள் பயன்படுத்தி வந்தனர். இன்றும் உலக மக்களின் பண்பாடுகளோடு பங்குகொள்ளாமல் தனித்து வாழும் சில தொல்குடி மக்கள் சிலர் *தீக்கடைக் கோல்* பயன்படுத்துகின்றனர். தமிழில் இவற்றை *ஞெலிகோல்* என்றும் கூறிவந்தனர்
இவ்வகையான தீ மூட்டும் முறைகள் பழைய கற்கால மக்களுக்குத் தெரிந்து இருந்தது. மாந்த இனம் தற்கால மாந்த இனமாக உயிரின வளர்ச்சி பெறும் முன்னரே, *ஹோமோ எரக்டஸ்* (Homo erectus) எனப்படும் *எழுநிலை தொல்முன்மாந்தன்* காலத்திலேயே தீ உண்டாக்கக் கற்றுக்கொண்டான் என்பார்கள் அறிஞர்கள். இதற்கு அடிப்படை தொல்லியலில் கண்டுபிடித்த பழைய அடுப்புகள்தாம்
# மிசிசிப்பிப் பண்பாடு

பகுதியில் உள்ள ரோஸ் மவுண்டில் கண்டுபிடிக்கப்பட்டது. 1400-1600. உயரம்: 8 அங்குலங்கள் (20 சமீ).]]
**மிசிசிப்பிப் பண்பாடு** என்பது, *மண்மேடு கட்டும்* (mound-building) தொல்குடி அமெரிக்கப் பண்பாடு ஆகும். இது இன்றைய ஐக்கிய அமெரிக்காவின் நடுமேற்கு, கிழக்கு, தென்கிழக்குப் பகுதிகளில் ஏறத்தாழ கி.பி 800 தொடக்கம் 1500 வரை நிலவியது. இக்காலப் பகுதி இடத்துக்கிடம் வேறுபட்டும் காணப்பட்டது. மிசிசிப்பிப் பண்பாட்டு மக்கள் ஐரோப்பாவின் செப்புக் கால மக்களுடன் ஒப்பிடத் தக்கவர்கள். இப் பண்பாடு, மிசிசிப்பி ஆற்றுப் பள்ளத்தாக்குப் பகுதிகளில் உருவானது. கிளை ஆறான தென்னசி ஆற்றுப் பள்ளத்தாக்கில் நிலவிய பண்பாடுகளும் இக்கால கட்டத்தில் மிசிசிப்பிப் பண்பாட்டின் இயல்புகளைப் பெறத் தொடங்கின. ஏறத்தாழ காலம் கணிக்கப்பட்ட எல்லா மிசிசிப்பிப் பண்பாட்டுக் களங்களுமே 1539 ஆம் ஆண்டுக்கு முற்பட்டவையாகக் காணப்படுகின்றன. இங்கே மிகக் குறைவான ஐரோப்பியப் பொருட்களே கண்டுபிடிக்கப்பட்டு உள்ளன. இது இப்பண்பாடு முழுவதும் ஐரோப்பியர் வருகைக்கு முன்னரே நிலவியதைக் காட்டுகின்றது.
# மிசிசிப்பிப் பண்பாடு

## பண்பாட்டு இயல்புகள்

கள் at the Kincaid Site in Massac Co., Ill.]]
மிசிசிப்பிப் பண்பாட்டுக்கு உரிய இயல்புகளாகப் பல இனம் காணப்பட்டுள்ளன. கீழே தரப்பட்டுள்ள எல்லாமே எல்லா மிசிசிப்பிப் பண்பாட்டுக் குழுவினருக்கும் பொதுவானவை என்று சொல்ல முடியாது எனினும், அவர்கள் எல்லோருமே இவற்றில் சிலவற்றையோ அல்லது முழுவதையுமோ பயன்படுத்துவதில் தங்கள் முன்னோரிலும் வேறுபட்டிருந்தார்கள்.  
1. மேற்பகுதி தட்டையான பிரமிட்டு மேடுகள் அல்லது மேடை வடிவ மேடுகளை அமைத்தனர். இவ்வாறான மேடுகள் பொதுவாகச் சதுரம், நீள்சதுரம் அல்லது மிக அரிதாக வட்ட வடிவில் இருந்தன. இம்மேடுகளுக்கு மேல், வீடுகள், கோயில்கள், அடக்கக் கட்டிடங்கள் அல்லது வேறு அமைப்புகள் அமைக்கப்பட்டன.
1. சோழப் பயிர் சார்ந்த வேளாண்மை. பல பகுதிகளில் மிசிசிப்பிப் பண்பாட்டுத் தொடக்கம் ஒப்பீட்டளவில் பெரும்படியான, செறிந்த சோழப் பயிர்ச் செய்கைத் தொடக்கத்துடன் ஒத்திசைவாக உள்ளது.
1. பரவலான வணிக வலையமைப்பு. இது மேற்கில் றொக்கீஸ், வடக்கில் பேரேரிகள், தெற்கில் மெக்சிக்கோக் குடா, கிழக்கில் அத்திலாந்திக்குப் பெருங்கடல் வரை பரந்து இருந்தது.
1. குழுத்தலைமை (chiefdom) முறை அல்லது இது போன்ற சமூகச் சிக்கல்தன்மையின் வளர்ச்சி.
1. நிறுவனப்படுத்தப்பட்ட சமூகச் சமனில்நிலையின் வளர்ச்சி.
1. அரசியல் மற்றும் சமயக் கூட்டு அதிகாரம் ஒன்று அல்லது மிகச் சிலர் கையில் குவிந்தமை.
1. குடியிருப்புகளின் படிநிலை அமைப்பு. பெரிய மேடு ஒன்றுடன் கூடிய ஒரு முதன்மை மையமும், அதன் கட்டுப்பாட்டுக்கு உட்பட்ட சிறிய குடியிருப்புக்களும். இவை சிறிய மேடுகளைக் கொண்டிருக்கக் கூடும்.  
இவர்களிடம் எழுத்து முறையோ அல்லது கற்களால் கட்டிடங்களைக் கட்டும் முறையோ இருக்கவில்லை. இயற்கையாகக் கிடைத்த உலோகப் பொருட்களைப் பயன்படுத்தினார்கள். ஆனால், இரும்பு தாதுக்களை உருக்கி இரும்பு எடுக்கத் தெரிந்திருக்கவில்லை.
# மிசிசிப்பிப் பண்பாடு

## காலவரிசை

மிசிசிப்பிப் பண்பாட்டுக் காலம் பொதுவாக மூன்று பகுதிகளாகப் பிரிக்கப்படுவது உண்டு:  
1. தொடக்க மிசிசிப்பிப் பண்பாட்டுக் காலம் (கி.பி 1000 - 1200)
1. இடை மிசிசிப்பிப் பண்பாட்டுக்காலம் (கி.பி 1200 - 1400)
1. பிந்திய மிசிசிப்பிப் பண்பாட்டுக்காலம் (கி.பி 1400 - ஐரோப்பியர் தொடர்பு)
# தொடர்புசால் தரவுத்தளம்

**தொடர்புசால் தரவுத்தளம்** (Relational database) தரவுகளை தொடர்புசால் முறையில் ஒழுங்குபடுத்தப்படும் தரவுத்தளத்தைக் குறிக்கும். தற்காலத்தில் பயன்படும் நிறைய தரவுதளங்கள் இந்த வகையைச் சேந்தவையே.  
தொடர்புசால் தரவுதளங்களை பற்றி ஐபிஎம் இல் தொழில் புரிந்த E.F. Codd என்பவரால் 1970 களில் விபரிக்கப்பட்டு, பின்னர் ஆக்கப்பட்டு, தற்சமயம் ஒரு சீர்தரமாக இருக்கின்றது.  
இவையே தரவுகளை முதன்முதலில் தொடர்கள் உள்ள அட்டவணைகளாக ஒழுங்குபடுதின.  
இவை சீக்வல் (கட்டமைப்புள்ள வினவு மொழி) கட்டளைகளை ஏற்று செயற்படுத்தகூடியவை.